પ્યારેલાલજીએ સંપાદન કરેલા ‘મહાત્મા’ પુસ્તકના ચોથા ભાગમાં ગાંધીજી અને માર્ગરેટ સેંગર વચ્ચેનો સંવાદ અક્ષરશ: આપ્યો છે. બેને અમેરિકામાં ‘પ્લાન્ડ પેરન્ટહુડ’ નામની સંસ્થા, જે હજુ હયાત છે, તેની સ્થાપના કરેલી અને ગાંધીજીનો ટેકો માંગવા આવેલા. તેમણે પોતાની વાતના સમર્થન માટે ઘણી સારી દલીલો કરેલી પણ ગાંધીજી તેમના “એક મારું ઉન્હું’ ને વળગી રહેલા કે પતિ પત્નીએ પણ ‘અસંભોગ’ (સંભોગ ના કરવો તે કંઈ બ્રહ્મચર્ય નથી) પાળવું જોઈએ. આખા સંવાદમાં ગાંધીજીને બદલે મારું નામ મુકો તો કોઈને પણ થાય કે આ તે કેવી વિચિત્ર વાત કરે છે. પણ ‘મહાત્મા’નું નામ હતું એટલે ચાલી ગયું.